Rapperul P. Diddy își cere scuze după publicarea unei înregistrări video în care își lovește violent fosta iubită
Rapperul american Sean „Diddy” Combs și-a cerut scuze duminică pentru comportamentul său „impardonabil” și „dezgustător”, după ce CNN a difuzat o înregistrare video în care apare dezlănțuindu-se violent împotriva fostei sale iubite, cântăreața R&B „Cassie”, în 2016, într-un hotel din Los Angeles, potrivit Le Figaro.
— Viola Bergeron WILL NOT COMPLY!!!! (@StarSeed_2020) May 17, 2024
„Comportamentul meu în acea înregistrare video este de neiertat”, a declarat starul mondial și miliardarul hip-hop newyorkez într-o înregistrare video postată pe contul său de Instagram. El a adăugat că a fost „dezgustat” de imagini și a explicat că de atunci a urmat un tratament, în special pentru dependențele sale. „Îmi pare foarte rău”, adaugă el.
🚨 ALERTE !
Diddy s’est exprimé pour la première fois depuis la fuite de la vidéo de lui agressant son ex-copine Cassie :
„Mon comportement sur cette vidéo est inexcusable, j’en assume l’entière responsabilité…”
— FRENCHRAPUS 🇺🇸 (@FrenchRapUS) May 19, 2024
Rapperul și producătorul, în vârstă de 54 de ani, care mai poartă numele de „Puff Daddy” și „P. Diddy”, a fost vizat în 2023 de mai multe acuzații de viol, exploatare sexuală și violență fizică și psihologică.
Printre acestea se numără un proces civil intentat în noiembrie la New York de Cassie, care l-a acuzat pe fostul ei iubit de viol în 2018 și de „comportament violent” și „deviant” de-a lungul unui deceniu, cum ar fi sexul forțat cu prostituate de sex masculin. Cazul a fost în cele din urmă soluționat „în afara instanței” în cadrul unui acord confidențial.
Acțiunea în justiție intentată de cântăreață, al cărei nume real este Casandra Ventura, se referea la o agresiune fizică deosebit de violentă, a cărei amploare a fost dezvăluită vineri în imaginile surprinse de camerele de supraveghere pe 5 martie 2016 și autentificate de CNN.
În imagini se vede cum rapperul, purtând doar un prosop în jurul taliei, o ajunge din urmă pe Cassie pe coridorul unui hotel, o apucă cu brutalitate și o aruncă violent la pământ, înainte de a o lovi cu picioarele de mai multe ori.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank